  Виталий Пронин Удмуртиын ялэмын Атыкай музъемез утисьёслэн нуналэзлы сӥзем «Удмуртия защищает» акция. Сое ортчытэ «Патриоты Отечества» центр. 11-тӥ февральысен 21-тӥ февралёзь «ВКонтакте», «Одноклассники», «Фейсбук», «Инстаграмм» вотэс бамъёсады #УдмуртияЗащищает хештэген туспуктэм поттоно. Фото вылын одно ик луыны кулэ военной формаен, военной удысэн герӟаськем пусъёсын адями. Та ужрад борды итӥськыны быгато нылмуртъёс но.Акцие пыриськем адямиослэн туспуктэмъёсынызы магнитъёс 23-тӥ феврале Ижысь Вормонлы сӥзем сквере поттэмын луозы. Соосты сьӧре басьтыны яралоз. Магнитъёсты ужрад бере но кутыны луоз «Патриоты Отечества» центрысь. Фото басьтэмын Обороная министерстволэн сайтысьтыз  